




ДО
ОБЩИНСКИ СЪВЕТ
ГР. БУРГАС



ДОКЛАДНА ЗАПИСКА

от
Антон Берданков – общински съветник от групата на ПП ГЕРБ


Относно: Даване нa съгласие от Община Бургас за изграждане на спортна площадка на открито в парк „Славейков“ в кв. „Славейков“, град Бургас, определяне на подходящ терен и отпускане на средства за изграждането й.

УВАЖАЕМИ ОБЩИНСКИ СЪВЕТНИЦИ,
Спортът е един от най-ефективните методи за превенция на агресията и противообществените прояви в обществото и особено сред младите хора. 
Всяка инвестиция на Община Бургас в изграждане на спортни площадки и съоръжения за спорт ще стимулира физическата активност не само сред младежите, но и сред другите възрастови групи в нашия град. От друга страна, това ще допринесе за развитието на спорта в град Бургас и ще подобри здравословния начин на живот сред нашите съграждани.
През последните няколко години приоритет на Община Бургас е изграждането на спортни бази и спортни площадки на открито на различни места в града. Осъществените от общината инициативи в тази насока поставиха началото на постоянно растящата положителна тенденция - жителите на града да използват все по-често и масово спортните площадки на открито. 
От своя страна, това доведе до необходимостта от увеличаване на техния брой и изграждането на нови открити спортни площадки.
При проведени от мен срещи с граждани от кв. „Славейков“, същите споделиха желанието си в техния квартал, по-конкретно в парк „Славейков“, да бъде изградена още една спортна площадка на открито, за да покрие нуждите на желаещите от квартала да спортуват. 
Към настоящата докладна записка прилагам презентация на идеята, снимка на местоположението, идеен проект /чертеж и схема на площадката/ и подписка на жители от кв. „Славейков“, град Бургас.

Предвид изложеното и на основание чл. 21, ал. 1, т. 8 и т. 23 от Закона за местното самоуправление и местната администрация, предлагам Общински съвет – гр. Бургас да вземе следните 



РЕШЕНИЯ:

1. Община Бургас да даде съгласие за изграждане на спортна площадка в парк „Славейков“ в кв. „Славейков“, гр. Бургас.
2. Община Бургас да определи подходящ терен за изграждане на спортна площадката на открито в кв. „Славейков“, гр. Бургас.
3. Средствата за изграждане на спортната площадка в размер на 24 000 (двадесет и четири хиляди) лева да бъдат заложени в Бюджет 2019 на Община Бургас. 


Приложения:

1. Презентация на идеята;
2.  Снимка на местоположението за изграждане на площадка на открито;
3.  Идеен проект /чертеж и схема на площадката/;
4.  Подписка на жители от кв. „Славейков“, град Бургас.

